PASARAN UTAMA Bab 8 Obligasi Penyenaraian Berterusan BAB 8 OBLIGASI PENYENARAIAN BERTERUSAN BAHAGIAN A - AM 8.01 Pengenalan Bab ini memperuntukkan mengenai obligasi penyenaraian berterusan yang mesti dipatuhi, antara lain, oleh penerbit tersenarai, pengarahnya atau penasihatnya sebagai tambahan kepada obligasi penyenaraian berterusan lain yang telah dinyatakan dalam Bab lain Kehendak-Kehendak ini. BAHAGIAN B - KRITERIA PENYENARAIAN BERTERUSAN 8.02 Pematuhan kepada kehendak tebaran pemegangan sekuriti (1) Penerbit tersenarai mesti memastikan bahawa sekurang-kurangnya 25% daripada jumlah syer tersenarainya (tidak termasuk syer perbendaharaan) atau unit tersenarai berada di tangan pemegang sekuriti awam. Bursa boleh menerima peratusan yang lebih rendah daripada nilai ambang 25% jika ia berpuas hati bahawa peratusan yang lebih rendah itu mencukupi untuk pasaran cair dalam sekuriti itu. (2) Penerbit tersenarai yang mempunyai syer atau unit yang disenaraikan di bursa saham lain boleh memasukkan sekuriti ini bagi maksud pengiraan peratusan tebaran pemegangan sekuriti yang disebut dalam subperenggan (1) di atas. (3) Penerbit tersenarai mesti dengan serta-merta mengumumkan kepada Bursa jika ia menyedari bahawa ia tidak mematuhi kehendak tebaran pemegangan sekuriti yang disebut dalam subperenggan (1) di atas. (4) Penerbit tersenarai yang gagal untuk mengekalkan tebaran pemegangan sekuriti seperti yang dikehendaki dalam subperenggan (1) di atas boleh memohon lanjutan masa untuk membetulkan keadaan itu mengikut cara yang ditetapkan oleh Bursa. (5) Penerbit tersenarai mesti mengemukakan suatu jadual yang mengandungi maklumat yang dinyatakan dalam Lampiran 8E kepada Bursa, apabila selesai tawaran pengambilalihan di bawah Kod Pengambilalihan dan Percantuman. [Rujukan silang: Nota Amalan 19] 8.03 Syarikat Tunai (1) Penerbit tersenarai yang asetnya mengikut asas disatukan, terdiri daripada 70% atau lebih pelaburan tunai atau pelaburan jangka pendek, atau gabungan kedua-duanya ("Kriteria Tunai") mesti dengan serta-merta memaklumkan Bursa mengenai keadaannya secara bertulis. Bursa akan menentukan sama ada penerbit tersenarai itu dianggap sebagai Syarikat Tunai. Penerbit tersenarai yang dianggap sebagai Syarikat Tunai oleh Bursa akan diberitahu oleh Bursa. (2) Syarikat Tunai mesti mematuhi kehendak-kehendak yang ditetapkan oleh Bursa, jika tidak, Bursa boleh menggantung perdagangan sekuriti tersenarai penerbit tersenarai itu atau membatalkan penyenaraiannya, atau kedua-duanya. (3) Bagi maksud subperenggan (1) di atas - (a) penerbit tersenarai mesti, sebagai kehendak minimum, membuat penentuan sama ada ia mencetuskan Kriteria Tunai ketika ia melupuskan aset atau perniagaannya secara berkumpulan atau menyiapkan penyata kewangan atau akaunnya; dan Setakat 1 Mac 2021 Muka surat 801
PASARAN UTAMA Bab 8 Obligasi Penyenaraian Berterusan (b) "pelaburan jangka pendek" ertinya pelaburan yang sifatnya dapat direalisasikan dan dihasratkan untuk dipegang selama 12 bulan atau kurang termasuk kepentingan (ekuiti atau selainnya) dalam perbadanan. (4) Syarikat Tunai mesti meletakkan sekurang-kurangnya 90% daripada wang tunai dan sekuriti jangka pendeknya (termasuk baki tunai yang sedia ada dan pertimbangan yang timbul daripada pelupusan yang dilakukan oleh Syarikat Tunai) dalam akaun yang dibuka dengan institusi kewangan yang dilesenkan oleh Bank Negara Malaysia dan dikendalikan oleh penjaga. Apa-apa faedah yang dijana oleh wang yang disimpan di dalam akaun mesti terakru ke dalam akaun. Bagi maksud subperenggan (4) ini, "penjaga" ertinya mana-mana daripada yang berikut yang bebas daripada Syarikat Tunai: (a) syarikat amanah yang didaftarkan di bawah Akta Syarikat Amanah 1949 atau diperbadankan menurut Akta Perbadanan Amanah Awam 1995 dan berada dalam Senarai Pemegang Amanah Berdaftar berhubung dengan Dana Unit Amanah yang dikeluarkan oleh SC; atau (b) bank berlesen atau bank pelaburan berlesen sebagaimana yang ditakrifkan dalam Akta Perkhidmatan Kewangan 2013. Syarikat Tunai mesti memastikan bahawa amaun dalam akaun di atas tidak dikeluarkan, kecuali bagi tujuan yang berikut: (i) melaksanakan cadangan untuk memperoleh perniagaan diluluskan oleh SC; atau teras baharu yang (ii) pengagihan pro rata kepada pemegang syer menurut subperenggan (9) di bawah. (5) Syarikat Tunai mesti mematuhi kehendak-kehendak tambahan yang berikut: (a) mengatur keadaannya dengan cara yang berikut: (i) mengemukakan cadangan untuk memperoleh perniagaan teras baharu kepada SC untuk kelulusannya dalam temppoh 12 bulan dari tarikh ia menerima notis yang disebut dalam subperenggan (1) di atas; dan (ii) melaksanakan cadangannya dalam jangka masa yang ditetapkan oleh SC; (b) memberikan maklumat yang ditetapkan oleh Bursa dari semasa ke semasa untuk siaran awam; dan (c) melakukan apa-apa tindakan atau perkara lain yang dikehendaki oleh Bursa. (6) Bursa boleh menggantung perdagangan sekuriti tersenarai Syarikat Tunai sekiranya ia gagal untuk mematuhi mana-mana bahagian obligasinya dalam subperenggan (5)(a) di atas atau sekiranya cadangannya ditolak oleh SC dan Bursa boleh membatalkan penyenaraian Syarikat Tunai itu. (7) Subperenggan (1) dan (2) di atas tidak terpakai bagi penerbit tersenarai yang berikut: (a) penerbit tersenarai yang kegiatannya dikawal selia oleh mana-mana undang-undang bertulis yang berhubungan dengan perbankan, perbadanan kewangan atau insurans dan tertakluk kepada pengawasan oleh Bank Negara Malaysia; (b) Organisasi Peserta; (c) dana tertutup; Setakat 1 Mac 2021 Muka surat 802
PASARAN UTAMA Bab 8 Obligasi Penyenaraian Berterusan (d) REIT; (e) ETF; (f) perbadanan projek infrastruktur yang belum menyelesaikan projek infrastrukturnya; (g) syarikat pemerolehan kegunaan khas; dan (h) kategori penerbit tersenarai lain yang ditetapkan oleh Bursa. (8) Bagi suatu Syarikat Tunai untuk tidak lagi dianggap sebagai Syarikat Tunai, Syarikat Tunai mesti - (a) menyelesaikan pelaksanaan cadangannya; dan (b) mengemukakan permohonan kepada Bursa untuk menunjukkan bahawa ia bukan lagi Syarikat Tunai, bersekali dengan semua keterangan berdokumen yang perlu. Hakikat bahawa Syarikat Tunai terhenti mencetuskan Kriteria Tunai sebelum menyelesaikan pelaksanaan cadangannya, tidak semata-mata menjadikannya berhak untuk tidak lagi dianggap sebagai Syarikat Tunai bagi maksud subperenggan ini. telah (9) Syarikat Tunai mesti memastikan bahawa semua wang yang disimpan, bersekali dengan faedah yang diperoleh dengan institusi kewangan yang dilesenkan oleh Bank Negara Malaysia dan dikendalikan oleh penjaga di bawah subperenggan (4) di atas diagihkan kepada pemegang syernya secara pro-rata seberapa segera yang dapat dilaksanakan sekiranya Syarikat Tunai - (a) tidak mematuhi mana-mana bahagian obligasinya dalam subperenggan (5)(a) di atas; atau (b) tidak berhasrat untuk mengekalkan penyenaraiannya pada bila-bila masa selepas ia menerima notis yang disebut dalam subperenggan (1) di atas. [Rujukan silang: Nota Amalan 16 dan 29] 8.03A Tahap operasi (1) Penerbit tersenarai mesti mengekalkan tahap operasi yang mencukupi untuk menjamin perdagangan atau penyenaraian berterusan dalam Senarai Rasmi. (2) Yang berikut ialah hal keadaan yang menunjukkan bahawa penerbit tersenarai mungkin tidak memiliki tahap operasi yang mencukupi untuk menjamin perdagangan atau penyenaraian berterusan dalam Senarai Rasmi: (a) penerbit tersenarai telah menggantung atau menghentikan - (i) semua perniagaannya atau perniagaan utamanya; atau (ii) operasi keseluruhan atau operasi utamanya, bagi apa-apa alasan pun termasuk, antara lain, disebabkan oleh atau akibat daripada - (aa) pembatalan, kehilangan atau tidak membaharui lesen, konsesi atau apa-apa hak lain yang perlu untuk menjalankan aktiviti perniagaannya; Setakat 1 Mac 2021 Muka surat 803
PASARAN UTAMA Bab 8 Obligasi Penyenaraian Berterusan (bb) pelupusan perniagaan atau perniagaan utama penerbit tersenarai itu; atau (cc) perintah mahkamah atau penghakiman yang diperoleh terhadap penerbit tersenarai yang melarang penerbit tersenarai itu daripada menjalankan operasi utamanya atas alasan pelanggaran hak cipta produk dan lain-lain; atau (b) penerbit tersenarai mempunyai perniagaan atau operasi yang tidak signifikan. (3) Tertakluk kepada subperenggan (5) dan (6) di bawah, penerbit tersenarai yang mencetuskan subperenggan (2)(a) atau (2)(b) di atas ("penerbit tersenarai yang terjejas") mesti mematuhi yang berikut, jika tidak, Bursa boleh menggantung perdagangan sekuriti tersenarai penerbit tersenarai itu atau membatalkan penyenaraian penerbit tersenarai itu, atau kedua- duanya: (a) dengan serta-merta mengumumkan kepada Bursa keadaannya dan memberikan maklumat itu dari semasa ke semasa untuk siaran awam mengikut obligasi penzahiran yang dinyatakan dalam perenggan 4.0 Nota Amalan 17, dengan ubah suaian yang perlu; (b) mengatur keadaannya dengan mematuhi kehendak-kehendak yang dinyatakan dalam perenggan 8.04(3) dan perenggan 5.0 Nota Amalan 17, dengan ubah suaian yang perlu; dan (c) mematuhi apa-apa kehendak-kehendak lain atau melakukan apa-apa perbuatan atau perkara-perkara lain sebagaimana yang ditetapkan atau dikehendaki oleh Bursa. (4) Jika Bursa meluluskan pelan pengaturan penerbit tersenarai yang terjejas menurut subperenggan (3)(b) di atas, kelulusan itu boleh tanpa syarat atau tertakluk kepada apa-apa syarat, sebagaimana yang difikirkannya patut. Sekiranya pelan pengaturan ditolak oleh Bursa, penerbit tersenarai yang terjejas boleh merayu terhadap keputusan Bursa dalam tempoh 30 hari dari tarikh penolakannya. (5) Penerbit tersenarai yang terjejas tidak perlu mematuhi kehendak yang dinyatakan dalam subperenggan (3) di atas dengan syarat bahawa- (a) penerbit tersenarai yang terjejas itu dapat menunjukkan dengan memuaskan hati Bursa bahawa perniagaannya yang masih ada adalah berdaya maju, mampan dan mempunyai prospek pertumbuhan, disokong dengan justifikasi yang sesuai; dan (b) pada pandangan Bursa, penyenaraian yang berterusan dalam Senarai Rasmi. tahap operasinya mewajarkan perdagangan atau (6) Penerbit tersenarai yang terjejas yang berhasrat untuk bergantung pada subperenggan (5) di atas mesti mengumumkan yang berikut kepada Bursa: (a) terjejas mencetuskan dengan serta-merta apabila penerbit subperenggan (2)(a) atau (2)(b) di atas, suatu pernyataan berkenaan dengannya dan bahawa ia telah membuat permohonan kepada Bursa menurut subperenggan (5) di atas; dan tersenarai yang (b) dengan serta-merta apabila menerima keputusan Bursa mengenai permohonannya, keputusan Bursa dan syarat-syarat yang dikenakan (jika ada). Setakat 1 Mac 2021 Muka surat 804
PASARAN UTAMA Bab 8 Obligasi Penyenaraian Berterusan (7) Bagi maksud perenggan ini, melainkan jika konteksnya menghendaki makna yang lain - (a) berhubung dengan subperenggan (2)(a) di atas, "utama" ertinya bahagian yang menyumbang atau menjana 70% atau lebih daripada hasil penerbit tersenarai atas asas disatukan berdasarkan penyata kewangan tahunan terakhirnya yang diaudit atau tidak diaudit; (b) "perniagaan atau operasi yang tidak signifikan" ertinya perniagaan atau operasi yang menjana hasil atas asas disatukan yang mewakili 5% atau kurang modal syer (tidak termasuk syer keutamaan yang boleh ditebus dan syer perbendaharaan) atau modal pemegang unit penerbit tersenarai ("Modal") berdasarkan penyata kewangan tahunan terakhirnya yang diaudit atau tidak diaudit. Bagi maksud pengiraan, yang berikut terpakai: (i) tersenarai, "hasil atas asas disatukan" merangkumi hasil penerbit subsidiarinya, dan juga hasil daripada syarikat bersekutu penerbit tersenarai, yang dikira berasaskan ikut kadar, berdasarkan pemegangan ekuiti penerbit tersenarai dalam syarikat bersekutu; dan (ii) jika terdapat perubahan kepada Modal dalam tahun kewangan itu, purata wajaran Modal bagi tahun kewangan itu mesti digunakan. Purata wajaran Modal ertinya jumlah Modal pada awal tahun kewangan itu, diselaraskan dengan amaun kenaikan atau pengurangan Modal sepanjang tahun kewangan itu digandakan dengan faktor wajaran masa. Faktor wajaran masa ialah bilangan hari yang Modal tertentu masih belum dibayar sebagai sebahagian daripada jumlah hari dalam tahun kewangan itu. Contoh - Purata Wajaran Modal bagi tahun kewangan berakhir pada 31 Disember 2xx1 Modal Syer (tidak termasuk syer keutamaan yang boleh ditebus dan syer perbendaharaan) (RM) 1 Januari 2xx1 Baki 60,000,000 1 Jun 2xx1 Terbitan 10,000,000 syer baharu pada harga RM1 setiap satu secara tunai 70,000,000 1 Dis 2xx1 Terbitan 12,000,000 syer baharu pada harga RM1 setiap satu secara tunai 82,000,000 Pengiraan purata wajaran: (RM60,000,000 x 151/365) + (RM70,000,000 x 183/365) + (RM82,000,000 x 31/365) = RM66,882,185 Setakat 1 Mac 2021 Muka surat 805
PASARAN UTAMA Bab 8 Obligasi Penyenaraian Berterusan (8) Subperenggan (2)(b) di atas tidak terpakai bagi dana tertutup, REIT, EFT, perbadanan projek infrastruktur yang belum selesai dan memulakan operasi projek infrastruktur mereka dan syarikat pemerolehan kegunaan khas. [Rujukan silang: Nota Amalan 17 dan 29] 8.04 Keadaan kewangan (1) Keadaan kewangan penerbit tersenarai atas asas disatukan mesti, menurut pendapat Bursa, mewajarkan perdagangan atau penyenaraian berterusan dalam Senarai Rasmi. (2) Bursa boleh menetapkan kriteria tertentu berhubung dengan keadaan kewangan penerbit tersenarai ("Kriteria Ditetapkan"). Apabila penerbit tersenarai mencetuskan mana-mana Kriteria Ditetapkan ("Penerbit PN17"), ia mesti mematuhi kehendak-kehendak sebagaimana yang ditetapkan oleh Bursa, jika tidak, Bursa boleh menggantung perdagangan sekuriti tersenarai penerbit tersenarai itu atau membatalkan penyenaraiannya, atau kedua-duanya. (3) Penerbit PN17 mesti - (a) mengatur keadaannya dengan cara yang berikut: (i) dalam masa 12 bulan dari tarikh ia mengumumkan bahawa ia adalah Penerbit PN17: (aa) mengemukakan pelan pengaturan kepada SC jika pelan tersebut akan menghasilkan perubahan yang signifikan dalam haluan perniagaan atau dasar Penerbit PN17 itu; atau (bb) mengemukakan pelan pengaturan kepada Bursa jika pelan itu tidak akan menyebabkan perubahan yang signifikan dalam haluan perniagaan atau dasar Penerbit PN17 itu, dan mendapatkan kelulusan Bursa untuk melaksanakan pelan itu; dan (ii) melaksanakan pelan itu dalam jangka masa yang ditetapkan oleh SC atau Bursa mengikut mana-mana yang berkenaan; (b) memberi apa-apa maklumat yang ditetapkan oleh Bursa dari semasa ke semasa untuk siaran awam; dan (c) melakukan apa-apa tindakan atau perkara lain sebagaimana yang dikehendaki oleh Bursa. (4) Jika Bursa meluluskan pelan pengaturan Penerbit PN17, kelulusan itu boleh tanpa syarat atau tertakluk kepada apa-apa syarat, yang difikirkannya patut. Sekiranya pelan pengaturan itu ditolak oleh Bursa, Penerbit PN17 boleh merayu terhadap keputusan Bursa dalam tempoh 30 hari dari tarikh penolakannya. (5) Sekiranya Penerbit PN17 tidak mematuhi mana-mana bahagian obligasinya di bawah subperenggan (3)(a) di atas dalam jangka masa yang dibenarkan oleh Bursa, Bursa hendaklah - (a) menggantung perdagangan sekuriti tersenarai Penerbit PN17 itu pada hari pasaran ke-6 selepas tarikh pemberitahuan penggantungan oleh Bursa; dan (b) membatalkan penyenaraian Penerbit PN17 itu tertakluk kepada hak Penerbit PN17 itu untuk membuat rayuan terhadap pembatalan penyenaraian itu di bawah subperenggan (6) di bawah. Setakat 1 Mac 2021 Muka surat 806
PASARAN UTAMA Bab 8 Obligasi Penyenaraian Berterusan (6) Melainkan jika dinyatakan selainnya, Penerbit PN17 yang berhasrat untuk merayu terhadap pembatalan penyenaraian di bawah perenggan 8.04 ini mesti mengemukakan rayuannya kepada Bursa dalam tempoh 5 hari pasaran dari tarikh pemberitahuan pembatalan penyenaraian oleh Bursa. (7) Jika rayuan terhadap pembatalan penyenaraian telah dikemukakan kepada Bursa, Bursa hendaklah menangguhkan pembatalan penyenaraian Penerbit PN17 yang berkenaan sementara menunggu pertimbangan rayuan. Walau bagaimanapun, Bursa hendaklah menggantung perdagangan sekuriti tersenarai Penerbit PN17 itu pada hari pasaran ke-6 selepas tarikh pemberitahuan penggantungan oleh Bursa walaupun keputusan rayuan masih belum selesai. (8) Bagi Penerbit PN17 tidak lagi dianggap sebagai Penerbit PN17, Penerbit PN17 mesti - (a) menyelesaikan pelaksanaan pelan pengaturannya; dan (b) mengemukakan permohonan kepada Bursa untuk menunjukkan bahawa ia bukan lagi Penerbit PN17, berserta dengan semua keterangan berdokumen yang perlu. Hakikat bahawa Penerbit PN17 telah terhenti mencetuskan Kriteria Ditetapkan sebelum ia melengkapkan pelaksanaan pelan pengaturannya, tidak semata-mata menjadikannya berhak untuk tidak lagi dianggap sebagai Penerbit PN17 bagi maksud subperenggan ini. (9) Sekiranya Penerbit PN17 mencetuskan mana-mana satu atau lebih Kriteria Ditetapkan dalam tempoh 3 tahun selepas ia tidak lagi dianggap sebagai Penerbit PN17, Penerbit PN17 itu mesti melaksanakan pelan pengaturan yang akan menghasilkan perubahan yang signifikan dalam haluan perniagaan atau dasarnya dan mengemukakan pelan itu kepada SC untuk kelulusan. Penerbit PN17 juga mesti mematuhi semua kehendak yang dinyatakan dalam perenggan 8.04 ini. [Rujukan silang: Nota Amalan 17 dan 29] BAHAGIAN C - PERKARA PENGOPERASIAN 8.05 Borang proksi Penerbit tersenarai mesti mereka bentuk borang proksinya dengan cara yang membenarkan pemegang sekuriti penerbit tersenarai itu melantik proksi untuk menunjukkan bagaimana dia mahu proksinya untuk mengundi berhubung dengan setiap ketetapan. 8.06 Audit bagi pemindahmilikan dan terbitan sekuriti Penerbit tersenarai mesti memberi kepada Bursa, atas permintaan, pengesahan juruaudit luar bahawa pemindahmilikan dan terbitan sekuriti adalah mengikut kehendak yang dinyatakan dalam perenggan 6.09, 6.28, 6.45, 6.58 dan 8.15, jika berkenaan. 8.07 Bilangan sekuriti Penerbit tersenarai mesti memastikan bahawa bilangan sekuriti yang diwakili oleh sesuatu perakuan ditunjukkan dengan jelas dalam perkataan dan angka di muka surat hadapan perakuan itu atau mengikut cara lain yang diluluskan oleh Bursa. Setakat 1 Mac 2021 Muka surat 807
PASARAN UTAMA Bab 8 Obligasi Penyenaraian Berterusan 8.08 Kualiti kertas dan tera air Penerbit tersenarai mesti memastikan bahawa perakuan direka bentuk supaya pemalsuan dan/atau perubahan mudah dikesan. Penerbit tersenarai mesti menyerahkan pencetakan perakuan sekuriti kepada pencetak sekuriti yang diiktiraf dan memastikan bahawa kertas untuk sekuriti itu adalah bon kelas pertama atau wang kertas bank yang mengandungi tera air pencetak atau penerbit tersenarai, dan apa-apa ciri keselamatan tambahan lain yang ditentukan oleh Bursa dari semasa ke semasa. 8.09 Saiz perakuan Penerbit tersenarai mesti memastikan bahawa perakuan berukuran 8"X10" (termasuk tebukan) atau saiz lain sebagaimana yang ditentukan oleh Bursa dari semasa ke semasa. 8.10 Pengemukaan penyata separuh tahunan Penerbit tersenarai mesti mengemukakan kepada Bursa penyata setakat 30 Jun dan 31 Disember setiap tahun kalendar masing-masing dalam tempoh 2 bulan dari tarikh tersebut, yang termasuk maklumat sebagaimana yang ditetapkan oleh Bursa dari semasa ke semasa melalui templat elektronik yang disediakan oleh Bursa. 8.11 Perubahan klasifikasi (1) Jika terdapat hal keadaan yang menunjukkan bahawa perubahan klasifikasi penerbit tersenarai dalam sektor tertentu telah berlaku, penerbit tersenarai itu mesti mencadangkan kepada Bursa perubahan klasifikasi itu mengikut cara yang ditetapkan oleh Bursa. Perubahan klasifikasi yang dicadangkan itu adalah tertakluk kepada kelulusan Bursa. Bursa boleh mengikut budi bicara mutlaknya sama ada mengekalkan klasifikasi itu atau mengklasifikasikan penerbit tersenarai itu ke dalam apa-apa sektor lain yang difikirkannya patut. (2) Walaupun tiada apa-apa pemberitahuan daripada penerbit tersenarai, Bursa boleh, jika hal keadaan mewajarkannya untuk berbuat demikian, mengubah klasifikasi penerbit tersenarai kepada sektor yang, pada pendapat Bursa, lebih sesuai bagi penerbit tersenarai itu. [Rujukan Silang: Nota Amalan 7] BAHAGIAN D - TAJAAN RESIT DEPOSITORI 8.12 Tajaan resit depositori Penerbit tersenarai tidak boleh membuat perjanjian dengan suatu bank depositori untuk menaja program resit depositori melainkan jika terma yang berikut dimasukkan dalam perjanjian tersebut: (a) jumlah penjaga yang memegang sekuriti penerbit tersenarai itu, yang baginya resit itu dikeluarkan ("sekuriti sandaran"), tidak boleh melebihi 5; (c) jumlah sekuriti sandaran pada bila-bila masa tidak boleh melebihi 5% daripada jumlah syer diterbitkan penerbit tersenarai itu; (d) bank depositori mesti memberikan kepada penerbit tersenarai itu, maklumat berkenaan dengan resit depositori yang akan membolehkan penerbit tersenarai itu mematuhi Kehendak-Kehendak ini; dan Setakat 1 Mac 2021 Muka surat 808
PASARAN UTAMA Bab 8 Obligasi Penyenaraian Berterusan (e) jika terdapat lebih daripada satu bank penjaga yang dilantik, bank depositori mesti menetapkan had bilangan sekuriti yang dipegang oleh setiap penjaga supaya jumlah bilangan sekuriti yang dipegang oleh semua penjaga tidak melebihi had yang disebut dalam subperenggan (b) di atas. 8.13 Laporan status tentang resit depositori (1) Penerbit tersenarai yang telah membuat perjanjian untuk menaja program resit depositori mesti memberikan kepada Bursa, untuk maklumannya, tiap-tiap suku tahun kalendar, yang berikut ("laporan status"): (a) bilangan dan nama penjaga yang memegang sekuriti yang baginya resit depositori itu dikeluarkan; dan (b) jumlah bilangan dan peratusan sekuriti yang baginya resit depositori dikeluarkan berbanding jumlah bilangan syer terbitannya dan pecahan bagi yang demikian berkenaan dengan sekuriti yang dipegang oleh setiap penjaga. (2) Jika laporan status menunjukkan bahawa had yang disebut dalam perenggan 8.12(b) di atas telah dilangkaui, Bursa akan mengemukakan laporan itu kepada Depositori, untuk tindakan lanjut olehnya. BAHAGIAN E - TAWARAN UNTUK JUALAN 8.14 Tawaran untuk jualan yang boleh dilepaskan Penerbit tersenarai atau pembuat tawaran, atau kedua-duanya, dalam suatu tawaran untuk jualan yang boleh dilepaskan bagi sekuriti yang disenaraikan atau yang dicadangkan untuk disenaraikan dalam Senarai Rasmi, mesti mematuhi kehendak perenggan 6.22, 6.23, 6.24, 6.26, 6.27 dan 6.28 seolah-olah tawaran untuk jualannya ialah terbitan hak yang disebut dalam perenggan-perenggan tersebut. 8.15 Pengumpukan sekuriti dan penghantaran notis pengumpukan berkenaan dengan tawaran untuk jualan Berkenaan dengan suatu tawaran untuk jualan kepada pemegang sekuriti tersenarai sedia ada atau orang awam, sekuriti yang disenaraikan atau yang dicadangkan untuk disenaraikan dalam Senarai Rasmi mengikut mana-mana yang berkenaan, dalam tempoh 15 hari pasaran dari tarikh permohonan akhir atau apa-apa tempoh lain sebagaimana yang ditetapkan oleh Bursa, penerbit tersenarai, pembuat tawaran, atau kedua-duanya, mesti - (a) menyebabkan sekuriti itu dikreditkan ke dalam akaun sekuriti pemohon yang berjaya atau menerbitkan dan/atau mengumpukkan sekuriti, mengikut mana-mana yang berkenaan; (b) menghantar notis pengumpukan kepada pemohon yang berjaya; dan (c) memohon sebut harga sekuriti itu (jika berkenaan). Setakat 1 Mac 2021 Muka surat 809
PASARAN UTAMA Bab 8 Obligasi Penyenaraian Berterusan BAHAGIAN F - PENGARAH 8.16 Aku janji pengarah Penerbit tersenarai mesti memastikan bahawa setiap pengarah penerbit tersenarai memberi Bursa tidak lewat daripada 14 hari selepas pelantikannya, suatu aku janji dalam bentuk sebagaimana yang ditetapkan oleh Bursa. [Rujukan silang: Lampiran PN21-C dan PN21-D Nota Amalan 21; Lampiran PN23-C, PN23-D, PN23- G dan PN23-H Nota Amalan 23] BAHAGIAN G - SKIM PENERBITAN SYER 8.17 Penguntukan di bawah Skim Penerbitan Syer (1) Penerbit tersenarai mesti menzahirkan kepada pekerja kriteria bagi penguntukan opsyen menurut suatu Skim Penerbitan Syer. (2) Penerbit tersenarai mesti memastikan bahawa penguntukan opsyen menurut suatu skim ditentusahkan oleh jawatankuasa audit, sebagai mematuhi kriteria yang disebut dalam subperenggan (1) di atas, pada akhir setiap tahun kewangan. (3) [Dipotong] 8.18 Penamatan Skim Penerbitan Syer (1) Penerbit tersenarai tidak boleh menamatkan Skim Penerbitan Syer sebelum tamat tempoh melainkan jika - (a) undang-undang kecil skim itu mengandungi peruntukan yang memberi kuasa kepada penerbit tersenarai untuk berbuat demikian. (b) [dipotong] (c) [dipotong] (2) [Dipotong] (3) [Dipotong] (4) [Dipotong] (5) Penerbit tersenarai yang menamatkan Skim Penerbitan Syer sebelum skim itu tamat tempoh mesti dengan serta-merta mengumumkan kepada Bursa - (a) tarikh kuat kuasa penamatan; (b) bilangan opsyen yang dilaksanakan atau syer yang diletak hak; dan (c) sebab-sebab penamatan. 8.19 Pelaksanaan Skim Penerbitan Syer yang baharu Penerbit tersenarai boleh melaksanakan lebih daripada 1 Skim Penerbitan Syer dengan syarat bahawa agregat bilangan syer yang tersedia di bawah semua Skim Penerbitan Syer tidak melanggar had yang ditetapkan dalam perenggan 6.38. Setakat 1 Mac 2021 Muka surat 810
PASARAN UTAMA Bab 8 Obligasi Penyenaraian Berterusan 8.20 Sekatan dalam berniaga dalam sekuriti Seorang pengarah bukan eksekutif tidak boleh menjual, memindah milik atau menyerah hak syer yang diperoleh melalui pelaksanaan opsyen yang ditawarkan kepadanya menurut suatu Skim Penerbitan Syer dalam tempoh 1 tahun dari tarikh tawaran opsyen itu. BAHAGIAN H - LAIN-LAIN 8.21 Pencairan material (1) Penerbit tersenarai mesti mendapatkan kelulusan pemegang syer dalam mesyuarat agung untuk terbitan oleh subsidiari prinsipalnya, syer atau sekuriti boleh ubah atau opsyen yang menghasilkan atau berpotensi untuk menghasilkan pencairan material kepentingan ekuiti penerbit tersenarai dalam subsidiari prinsipal itu. (2) Bagi maksud subperenggan (1) di atas, "pencairan material" ertinya pengurangan peratusan berjumlah 25% atau lebih. 8.22 Perubahan material (1) Penerbit tersenarai mesti mengeluarkan surat pekeliling kepada pemegang syernya dan memohon kelulusan pemegang syernya sekiranya ia bercadang untuk membuat: (a) perubahan material kepada penggunaan hasil yang diperoleh oleh penerbit tersenarai daripada tawaran awam awalnya atau terbitan sekuriti baharu yang telah diluluskan secara kelulusan khusus pemegang syer; atau (b) pindaan, pengubahsuaian atau perubahan material kepada cadangan yang telah diluluskan oleh pemegang syer dalam mesyuarat agung. (2) Bagi maksud subperenggan (1) di atas - (a) perubahan kepada penggunaan hasil dianggap material sekiranya perubahan itu adalah 25% atau lebih daripada jumlah hasil yang diperoleh; atau (b) pindaan, pengubahsuaian atau perubahan dianggap material sekiranya ia boleh semunasabahnya dijangka mempunyai kesan yang material ke atas keputusan pemegang sekuriti penerbit tersenarai berhubung dengan cadangan itu. (3) Subperenggan (1)(b) di atas tidak terpakai bagi apa-apa pindaan, pengubahsuaian atau perubahan akibat daripada apa-apa arahan atau syarat yang dikenakan oleh pihak berkuasa yang berkenaan. 8.23 Pemberian bantuan kewangan (1) Kecuali dilarang di bawah undang-undang atau berhubung dengan suatu perbadanan asing, undang-undang yang berkenaan di tertakluk kepada subperenggan (2) di bawah, penerbit tersenarai atau subsidiarinya yang tidak tersenarai di mana-mana bursa saham hanya boleh - tempat ia diperbadankan dan (a) meminjamkan atau mendahulukan apa-apa wang; atau (b) menjamin, menanggungrugi atau memberikan kolateral untuk hutang, ("pemberian bantuan kewangan") kepada atau untuk manfaat yang berikut: Setakat 1 Mac 2021 Muka surat 811
PASARAN UTAMA Bab 8 Obligasi Penyenaraian Berterusan (i) pengarah atau pekerja penerbit tersenarai itu atau subsidiarinya; (ii) orang yang kepadanya pemberian bantuan kewangan itu - (aa) adalah perlu untuk memudahkan penjalanan biasa urus niaga penerbit tersenarai itu atau subsidiarinya; atau (bb) menurut penjalanan biasa urus niaga penerbit tersenarai itu atau subsidiarinya; seperti pemberian pendahuluan kepada sub-kontraktornya atau pendahuluan yang dibuat kepada pelanggan dalam penjalanan biasa urus niaga peminjaman wangnya; atau (iii) subsidiari, syarikat bersekutu atau perkiraan bersama penerbit tersenarai itu, penerbit tersenarai itu (dalam hal subsidiari yang memberikan bantuan kewangan) atau syarikat pemegangan terdekatnya yang tersenarai. Bagi maksud subperenggan (iii) ini, suatu "perkiraan bersama" mempunyai erti yang diberikan kepadanya di bawah piawaian perakaunan yang diluluskan. (2) Jika penerbit tersenarai atau subsidiarinya memberikan bantuan kewangan - (a) lembaga pengarah penerbit tersenarai itu mesti memastikan - (i) bahawa pemberian bantuan kewangan yang disebut dalam subperenggan (1) di atas adalah adil dan munasabah bagi penerbit tersenarai dan tidak merugikan penerbit tersenarai dan pemegang syernya; dan (ii) jika penerbit tersenarai atau subsidiarinya meminjamkan atau mendahulukan wang dalam penjalanan biasa urus niaganya sebagai pemberi pinjaman wang ("syarikat pemberi pinjam wang" dan "operasi peminjaman wang"), bahawa lembaga pengarah penerbit tersenarai itu mengawasi operasi peminjaman wang itu dan pengurusan risiko kredit syarikat pemberi pinjam wang itu termasuk memastikan bahawa dasar dan tatacara yang mencukupi telah dilaksanakan yang mesti dikaji semula secara berkala untuk membolehkan - (aa) penyenggaraan piawaian pemberian kredit yang kukuh; (bb) penyenggaraan proses kelulusan kredit yang jelas dan tertentu termasuk senarai pihak yang meluluskan, yang mesti termasuk lembaga pengarah penerbit tersenarai itu, bagi jumlah bantuan kewangan yang berbeza yang diberikan oleh syarikat pemberi pinjam wang itu; (cc) pemantauan dan kawalan risiko kredit; dan (dd) pengenalpastian dan pentadbiran masalah kredit masanya; tepat pada (b) jika ia adalah transaksi pihak yang berkaitan sebagaimana yang ditakrifkan dalam perenggan 10.02, penerbit tersenarai itu mematuhi kehendak perenggan 10.08 sebagai tambahan kepada peruntukan ini; Setakat 1 Mac 2021 Muka surat 812
PASARAN UTAMA Bab 8 Obligasi Penyenaraian Berterusan (c) jika pemberian bantuan kewangan itu adalah kepada syarikat bersekutu atau perkiraan bersama penerbit tersenarai itu, dan amaun agregat yang diberikan atau akan diberikan pada bila-bila masa kepada setiap syarikat bersekutu atau perkiraan bersama berbanding dengan aset ketara bersih kumpulan adalah 5% atau lebih, penerbit tersenarai itu mesti mengeluarkan surat pekeliling kepada pemegang syernya dan mendapatkan kelulusan pemegang syer dalam mesyuarat agung, mengenai pemberian bantuan kewangan itu, melainkan jika penerbit tersenarai itu mematuhi kehendak dalam subperenggan (1)(ii) di atas, yang dalam hal itu, kehendak untuk mengeluarkan surat pekeliling dan mendapatkan kelulusan pemegang syer dikecualikan; (d) jika kelulusan pemegang syer dikehendaki menurut subperenggan (b) atau (c) di atas, penerbit tersenarai mesti menyatakan dalam surat pekelilingnya, cadangan penggunaan amaun bantuan kewangan itu; dan (e) sebagai tambahan kepada pengumuman yang dikehendaki oleh Bursa, penerbit tersenarai mesti mengumumkan maklumat yang dinyatakan dalam Lampiran 8D berhubung dengan setiap syarikat pemberi pinjam wang bagi setiap suku tahun kewangannya, jika ada, tidak lewat daripada 7 hari pasaran selepas berakhir setiap suku tahun kewangan. (3) Kecuali dilarang di bawah undang-undang atau berhubung dengan suatu perbadanan asing, undang-undang yang berkenaan di tempat ia diperbadankan dan tanpa mengehadkan keluasan Bahagian D Bab 2 - (a) penerbit tersenarai atau pengarahnya mesti memberi kepada Bursa apa-apa maklumat, dokumen atau penjelasan yang diminta oleh Bursa berhubung dengan operasi peminjaman wang mengikut arahan atau permintaan Bursa, termasuk tetapi tidak terhad kepada maklumat yang berikut berhubung dengan 20 penghutang setiap syarikat pemberi pinjam wang yang mempunyai jumlah pinjaman dan/atau pendahuluan tertunggak tertinggi ("Pinjaman") (dengan agregat Pinjaman yang diberikan kepada orang yang berhubungan antara satu sama lain): (i) nama-nama penghutang dan, berhubung dengan setiap penghutang, suatu pernyataan sama ada penghutang ialah pihak yang berkaitan; (ii) amaun Pinjaman yang tertunggak dengan agregat Pinjaman yang diberikan kepada orang yang berhubungan antara satu sama lain, dan pecahan bagi wang pokok dan faedah yang terhutang; (iii) terma-terma penting Pinjaman yang tertunggak termasuk kadar faedah, terma berkaitan pembayaran balik faedah dan wang pokok serta kolateral yang diberikan; dan (iv) tempoh kemungkiran bagi faedah dan/atau wang pokok, jika berkenaan; dan (b) Bursa boleh, mengikut budi bicara mutlaknya, mengemukakan apa-apa maklumat, dokumen atau penjelasan kepada pihak berkuasa yang berkenaan termasuk SC. (4) Subperenggan (1), (2) dan (3) di atas tidak terpakai bagi - (a) apa-apa pemberian bantuan kewangan yang diberikan kepada atau untuk manfaat penerbit tersenarai atau subsidiari milik penuh penerbit tersenarai itu; (b) perbadanan yang aktivitinya dikawal selia di bawah mana-mana undang-undang bertulis yang berhubungan dengan perbankan, perbadanan kewangan atau insurans dan tertakluk kepada pengawasan oleh Bank Negara Malaysia atau pihak berkuasa kawal selia asing yang setara sebagaimana yang difikirkan sesuai oleh Bursa; atau Setakat 1 Mac 2021 Muka surat 813
PASARAN UTAMA Bab 8 Obligasi Penyenaraian Berterusan (c) [dipotong] (d) pembiayaan syer atau pembiayaan margin syer yang dijalankan oleh penerbit tersenarai atau subsidiarinya yang tidak disenaraikan pada mana-mana bursa saham yang merupakan Organisasi Peserta. [Rujukan silang: Nota Amalan 11] 8.24 Penyenaraian subsidiari Penerbit tersenarai mesti mendapat kelulusan pemegang syer sekiranya ia mahu menyenaraikan sekuriti mana-mana subsidiarinya pada mana-mana bursa saham. 8.25 Tiada perubahan atau pembatalan kelayakan atau tarikh tutup buku selepas pengumuman tarikh tutup buku (1) Jika sesuatu kelayakan adalah tertakluk kepada kelulusan pihak berkuasa yang berkenaan, penerbit tersenarai mesti terlebih dahulu mendapatkan kelulusan pihak berkuasa itu sebelum menetapkan tarikh tutup buku. (2) Apabila asas kelayakan dan tarikh tutup buku telah diisytiharkan, penerbit tersenarai tidak boleh membuat apa-apa perubahan atau pembatalan selepas itu mengenai kelayakan atau tarikh tutup buku itu. 8.26 Pengisytiharan dividen atau pengagihan (1) Apabila dividen atau pengagihan telah diisytiharkan atau dicadangkan kepada pemegang sekuriti, penerbit tersenarai tidak boleh membuat apa-apa perubahan selepas itu kepada kelayakan dividen atau pengagihan. (2) Penerbit tersenarai mesti memastikan bahawa semua dividen atau pengagihan dibayar tidak lewat daripada 3 bulan dari tarikh pengisytiharan atau tarikh kelulusan diperoleh dalam mesyuarat agung, mengikut mana-mana yang berkenaan. 8.26A Pengagihan pembayaran tunai secara elektronik (1) Penerbit tersenarai mesti membayar semua pengagihan tunai kepada pemegang sekuritinya dengan mengkreditkan terus bayaran itu ke dalam akaun bank pemegang sekuriti sebagaimana yang diberikan kepada Depositori dari semasa ke semasa. (2) Jika pemegang sekuriti penerbit tersenarai telah memberikan kepada Depositori maklumat perhubungan yang berkenaan bagi maksud pemberitahuan secara elektronik, penerbit tersenarai mesti memberitahu mereka secara elektronik apabila penerbit tersenarai telah membayar pengagihan tunai itu daripada akaunnya. (3) Bagi maksud perenggan ini, "pengagihan tunai" ertinya bayaran tunai yang dibuat oleh penerbit tersenarai berkenaan dengan sekuritinya yang disenaraikan dan disebut harga untuk diperdagangkan di Bursa, sebagaimana yang ditetapkan oleh Bursa dari semasa ke semasa yang termasuk - (a) dividen tunai; (b) pembayaran faedah atau kadar keuntungan masing-masing atas sekuriti hutang atau sukuk; (c) pengagihan pendapatan yang dibuat di bawah skim pelaburan kolektif atau amanah perniagaan; Setakat 1 Mac 2021 Muka surat 814
PASARAN UTAMA Bab 8 Obligasi Penyenaraian Berterusan (d) pembayaran balik modal; dan (e) pembayaran tunai sebagai ganti lot ganjil yang timbul daripada pengagihan in specie. 8.27 Notis mesyuarat agung (1) Penerbit tersenarai mesti memastikan bahawa semua notis untuk mengadakan mesyuarat agung mengandungi maklumat yang mencukupi untuk membolehkan anggota memutuskan sama ada akan menghadiri mesyuarat itu. (2) Tanpa mengehadkan keluasan subperenggan (1) di atas, penerbit tersenarai mesti memastikan bahawa notis untuk mengadakan sesuatu mesyuarat agung tahunan, jika berkenaan, disertakan dengan suatu pernyataan yang termasuk maklumat yang dinyatakan dalam Lampiran 8A. (3) Apa-apa notis mengenai mesyuarat agung yang dipanggil untuk mempertimbangkan urusan khas mesti disertakan dengan nota penjelasan yang mengandungi maklumat yang diperlukan untuk membolehkan anggota membuat keputusan yang tepat. Nota penjelasan itu mesti termasuk kesan apa-apa ketetapan yang dicadangkan berkenaan dengan urusan khas itu. 8.28 Notis matang Penerbit tersenarai mesti mengeluarkan notis tentang matang atau luput mana-mana sekuriti boleh ubah tersenarai kepada pemegangnya dan mengiklankan ringkasannya dalam sekurang-kurangnya satu akhbar harian Bahasa Malaysia atau Inggeris edaran nasional tidak kurang daripada 1 bulan sebelum tarikh pengubahan/pelaksanaan terakhir atau tarikh matang, mengikut mana yang lebih awal. 8.29 Kelulusan pemegang sekuriti (1) Sekiranya transaksi atau cadangan korporat menghendaki kelulusan pemegang sekuriti menurut Kehendak-Kehendak tidak boleh membuat atau melaksanakan transaksi atau cadangan korporat itu melainkan jika- ini, penerbit tersenarai (a) pembuatan transaksi atau cadangan korporat itu dijadikan tertakluk kepada kelulusan pemegang sekuriti; atau (b) pelaksanaan transaksi atau cadangan korporat itu telah diluluskan oleh pemegang sekuriti. (2) Jika transaksi atau cadangan korporat itu ialah pemberian bagi pelaksanaan opsyen dan kelulusan pemegang syer dikehendaki menurut Kehendak-Kehendak ini, maka - (a) dalam hal sesuatu terbitan oleh penerbit tersenarai atau subsidiarinya, kelulusan pemegang syer mesti diperoleh sebelum opsyen itu diterbitkan, atau terbitan itu mesti tertakluk kepada kelulusan itu; dan (b) dalam hal pelaksanaan oleh penerbit tersenarai atau subsidiarinya, kelulusan pemegang syer mesti diperoleh sebelum opsyen itu dilaksanakan. 8.29A Pengundian melalui pungutan undi (1) Penerbit tersenarai mesti memastikan bahawa apa-apa ketetapan yang dinyatakan dalam notis apa-apa mesyuarat agung, atau dalam apa-apa notis mengenai ketetapan yang mungkin diusulkan dengan sepatutnya dan dihasratkan untuk diusulkan pada mana-mana mesyuarat agung, diundi melalui pungutan undi. Setakat 1 Mac 2021 Muka surat 815
PASARAN UTAMA Bab 8 Obligasi Penyenaraian Berterusan (2) Penerbit tersenarai mesti melantik sekurang-kurangnya 1 pengawas untuk mengesahkan undi yang diberikan pada mesyuarat agung. Pengawas itu mestilah bukan pegawai penerbit tersenarai itu atau perbadanan yang berhubungan dengannya, dan mesti bebas daripada orang yang menjalankan proses pengundian. Sekiranya pengawas itu mempunyai kepentingan dalam sesuatu ketetapan yang akan diluluskan dalam mesyuarat agung, pengawas itu mesti menarik diri daripada bertindak sebagai pengawas bagi ketetapan itu. Bagi maksud ini, "pegawai" mempunyai erti yang diberikan dalam seksyen 2 Akta Syarikat. 8.30 Perakaunan dan rekod lain Penerbit tersenarai mesti menyebabkan disimpan rekod perakaunan dan rekod lain yang akan menjelaskan dengan secukupnya kedudukan kewangan atau operasi penerbit tersenarai, termasuk subsidiarinya. 8.31 Penyerahan simpan perjanjian Jika apa-apa perjanjian telah dibuat oleh penerbit tersenarai atau subsidiarinya berkaitan dengan apa-apa perolehan atau pelupusan aset atau apa-apa transaksi di luar penjalanan biasa urusan penerbit tersenarai atau subsidiarinya, penerbit tersenarai itu mesti menjadikan tersedia untuk pemeriksaan salinan setiap perjanjian yang berkenaan di pejabat berdaftar penerbit tersenarai itu di Malaysia bagi tempoh 3 bulan dari tarikh pengumuman. BAHAGIAN I - OBLIGASI BERTERUSAN KHUSUS YANG BERHUBUNGAN DENGAN MEKANISME PENSTABILAN HARGA 8.32 Tanggungjawab penerbit tersenarai bagi maksud tindakan penstabilan (1) Penerbit tersenarai mesti memastikan bahawa pengurus penstabilan yang menjalankan tindakan penstabilan bagi pihaknya, menyenggara suatu daftar mengikut subperenggan 10(a) Peraturan-Peraturan Pasaran Modal dan Perkhidmatan (Mekanisme Penstabilan Harga) 2008, yang mengandungi maklumat yang dinyatakan di bawah Lampiran 8C dan bahawa apa-apa perubahan kepada maklumat dalam daftar itu dikemas kini pada setiap hari. (2) Penerbit tersenarai mesti memastikan daftar dan semua perjanjian yang berhubungan dengan penstabilan pasaran yang dibuat oleh penerbit tersenarai dan pengurus penstabilan tersedia untuk pemeriksaan oleh SC, Bursa atau orang yang diberi kuasa secara bertulis oleh Bursa dan mesti membenarkan SC, Bursa atau orang yang diberi kuasa secara bertulis oleh Bursa untuk membuat salinan atau cabutan daripada daftar atau perjanjian itu. (3) Sebagai tambahan kepada subperenggan (1) di atas, penerbit tersenarai mesti memastikan bahawa daftar tersebut dapat dibawa masuk ke Malaysia dan tersedia untuk pemeriksaan oleh SC, Bursa atau orang yang diberi kuasa secara bertulis oleh Bursa atau jika daftar itu tidak dapat dibawa masuk ke Malaysia, salinan sah terperaku daftar itu dijadikan tersedia untuk pemeriksaan oleh SC, Bursa atau orang yang diberi kuasa secara bertulis oleh Bursa sekiranya - (a) penerbit tersenarai disenaraikan di kedua-dua Bursa dan bursa di luar Malaysia; dan (b) ia telah melantik pengurus penstabilan untuk menjalankan tindakan penstabilan di pasaran saham di luar Malaysia. (4) Bagi maksud subperenggan ini, pemeriksaan termasuk membuat salinan dan cabutan daripada daftar. Setakat 1 Mac 2021 Muka surat 816
PASARAN UTAMA Bab 8 Obligasi Penyenaraian Berterusan BAHAGIAN J - OBLIGASI BERTERUSAN KHUSUS YANG BERHUBUNGAN DENGAN DANA TERTUTUP 8.33 Pengemukaan maklumat oleh Pengurus Pengurus mesti menyerahkan kepada Bursa apa-apa maklumat yang berhubungan dengan dana tertutup, yang diminta oleh Bursa dan mengikut arahan atau permintaan Bursa. BAHAGIAN K - OBLIGASI BERTERUSAN KHUSUS YANG BERHUBUNGAN DENGAN REIT 8.34 [Dipotong] 8.35 [Dipotong] 8.36 Pemakaian Bab lain Peruntukan yang berikut tidak terpakai bagi REIT: (a) Bahagian G Bab ini; dan (b) Bab 15 kecuali perenggan 15.03, 15.03A, 15.06, 15.08, 15.21, 15.22, 15.24, 15.25(1), 15.26, 15.27 dan Bahagian C yang terpakai bagi syarikat pengurusan dan pengarah-pengarahnya. 8.36A [Dipotong] 8.37 [Dipotong] BAHAGIAN L - OBLIGASI BERTERUSAN KHUSUS YANG BERHUBUNGAN DENGAN ETF 8.38 Pemakaian Bab lain Peruntukan Bahagian B, D, E dan G Bab ini, Bab 10, 14 dan 15 tidak terpakai bagi ETF kecuali perenggan 15.03, 15.03A, 15.06 dan 15.08 yang terpakai bagi pengarah syarikat pengurusan ETF. 8.39 Tebaran unit ETF Bursa boleh menghendaki syarikat pengurusan ETF untuk mematuhi kehendak tebaran unit sebagaimana yang ditetapkan oleh Bursa berhubung dengan ETF, secara berterusan. 8.40 [Dipotong] BAHAGIAN L(A) - OBLIGASI BERTERUSAN KHUSUS YANG BERHUBUNGAN DENGAN AMANAH PERNIAGAAN 8.40A [Dipotong] Setakat 1 Mac 2021 Muka surat 817
PASARAN UTAMA Bab 8 Obligasi Penyenaraian Berterusan BAHAGIAN M - OBLIGASI BERTERUSAN KHUSUS YANG BERHUBUNGAN DENGAN SYARIKAT PEMEROLEHAN KEGUNAAN KHAS 8.41 Pemberian dan mendapatkan bantuan kewangan Walau apa pun perenggan 8.23, SPAC tidak boleh memberikan apa-apa bantuan kewangan kepada mana-mana orang sehingga telah membayar atau memenuhi sepenuhnya balasan pengambilalihan yang layak dan pemilikan aset yang diperoleh oleh SPAC terletak hak secara benefisial dan secara undang-undang pada SPAC. ia 8.42 Pemakaian obligasi penyenaraian berterusan lain SPAC tidak tertakluk kepada obligasi penyenaraian berterusan yang dinyatakan dalam perenggan atau bahagian yang berikut dalam Bab ini: (a) perenggan 8.11; (b) Bahagian D; (c) Bahagian E; dan (d) Bahagian G. [Bab Tamat] Setakat 1 Mac 2021 Muka surat 818
PASARAN UTAMA Lampiran 8A Kandungan pernyataan yang disertakan bersama dengan notis AGM LAMPIRAN 8A Kandungan pernyataan yang disertakan bersama dengan notis mesyuarat agung tahunan (perenggan 8.27(2)) 1. Maklumat lanjut mengenai individu yang bertanding untuk pemilihan sebagai pengarah (tidak termasuk pengarah yang bertanding untuk pemilihan semula), iaitu yang berikut: (a) nama, umur, jantina, kewarganegaraan, kelayakan, dan sama ada jawatan itu ialah jawatan eksekutif atau bukan eksekutif dan sama ada pengarah itu ialah pengarah bebas; (b) pengalaman kerja dan pekerjaan; (c) apa-apa jawatan pengarah lain di syarikat awam dan penerbit tersenarai; (d) perincian apa-apa kepentingan dalam sekuriti penerbit tersenarai dan subsidiarinya; (e) hubungan keluarga dengan mana-mana pengarah dan/atau pemegang syer utama penerbit tersenarai; (f) apa-apa percanggahan kepentingan yang mereka ada dengan penerbit tersenarai; dan (g) selain kesalahan lalu lintas, senarai sabitan bagi kesalahan dalam tempoh 5 tahun yang lalu dan butir-butir mengenai apa-apa sanksi awam atau hukuman yang dijatuhkan oleh badan kawal selia yang berkenaan sepanjang tahun kewangan, jika ada. 2. Pernyataan yang berhubungan dengan mandat am bagi terbitan sekuriti mengikut perenggan 6.03(3) Kehendak-Kehendak ini. [Lampiran Tamat] Setakat 1 Mac 2021 Lamp 8A-1
PASARAN UTAMA Lampiran 8B Kandungan surat pekeliling untuk menamatkan skim syer bagi pekerja LAMPIRAN 8B [Dipotong] Setakat 1 Mac 2021 Lamp 8B-1
PASARAN UTAMA Lampiran 8C Maklumat yang perlu dimasukkan dalam daftar pengurus penstabilan LAMPIRAN 8C Maklumat yang perlu dimasukkan dalam daftar pengurus penstabilan (perenggan 8.32) (1) Nama penerbit yang sekuritinya tertakluk kepada tindakan penstabilan. (2) Perincian bilangan sekuriti yang terlebih umpuk, nama pemberi pinjaman, amaun sekuriti yang dipinjam dan harga sekuriti yang berkenaan dan jumlah opsyen yang dilaksanakan. (3) Nama dan alamat orang yang dilantik sebagai pengurus penstabilan, orang yang boleh dihubungi, nama Organisasi Peserta dan pemegang Lesen Wakil Perkhidmatan Pasaran Modal yang akan menjalankan tindakan penstabilan (atau yang setaraf dengannya, jika ada); dan terma-terma penting semua perjanjian yang berhubungan dengan penstabilan pasaran yang dibuat oleh penerbit tersenarai dan pengurus penstabilan. (4) Pecahan harian transaksi yang dibuat dalam tempoh penstabilan yang menunjukkan jumlah bilangan sekuriti yang dibeli setiap hari dan harga pembelian setiap sekuriti atau bayaran tertinggi, terendah dan purata. [Lampiran Tamat] Setakat 1 Mac 2021 Lamp 8C-1
PASARAN UTAMA PASAR Lampiran 8D Pengumuman oleh syarikat pemberi pinjam wang LAMPIRAN 8D Maklumat yang perlu dimasukkan dalam pengumuman oleh syarikat pemberi pinjam wang (perenggan 8.23(2)(e)) (1) Amaun agregat pinjaman dan/atau pendahuluan yang belum dijelaskan ("Pinjaman") yang diberikan oleh syarikat pemberi pinjam wang yang menyatakan pecahan yang berikut bagi Pinjaman bercagar dan tidak bercagar: (a) kepada perbadanan; (b) kepada individu; (c) kepada perbadanan dalam kumpulan penerbit tersenarai; dan (d) kepada pihak berkaitan. (2) Jumlah pinjaman, yang menyatakan - (a) Pinjaman yang diberikan oleh mana-mana perbadanan dalam kumpulan penerbit tersenarai kepada syarikat pemberi pinjam wang; (b) peminjaman yang dicagar oleh mana-mana perbadanan dalam kumpulan penerbit tersenarai yang memihak kepada syarikat pemberi pinjam wang; dan (c) peminjaman lain. (3) Amaun agregat Pinjaman gagal dibayar yang mesti merangkumi pergerakan dalam Pinjaman gagal dibayar bagi penerbit tersenarai dan kumpulan seperti yang berikut: (a) pada awal tahun; (b) diklasifikasikan sebagai Pinjaman gagal dibayar dalam tahun kewangan; (c) diklasifikasikan semula sebagai dibayar pada tahun kewangan; (d) amaun yang didapatkan balik; (e) amaun yang dihapus kira; (f) Pinjaman yang diubah kepada sekuriti; (g) jumlah Pinjaman dan Pinjaman bersih gagal dibayar pada akhir tahun; dan (h) nisbah Pinjaman bersih gagal dibayar dengan Pinjaman atau pendahuluan bersih. Bagi maksud ini, Pinjaman gagal dibayar akan ditentukan oleh penerbit tersenarai tetapi mesti, dalam apa-apa keadaan, termasuk keadaan yang penghutang telah gagal membuat pembayaran sama ada faedah atau jumlah pokok atau kedua-duanya selama 3 bulan atau lebih berkenaan dengan suatu Pinjaman. Dalam hal ini, hanya Pinjaman oleh penghutang kepada syarikat pemberi pinjam wang yang boleh ditolak dalam menentukan Pinjaman penghutang yang belum selesai kepada syarikat itu. Setakat 1 Mac 2021 Lamp 8D-1
PASARAN UTAMA PASAR Lampiran 8D Pengumuman oleh syarikat pemberi pinjam wang (4) 5 Pinjaman teratas (dengan agregat Pinjaman yang diberikan kepada orang yang sama atau orang yang berkaitan antara satu sama lain), yang menyatakan (jika berkenaan) - (a) jenis dan had kemudahan; (b) jumlah tertunggak dan jenis; (c) sama ada cagaran telah diberikan dan jika diberikan, nilai cagaran itu; (d) sama ada penerima Pinjaman adalah pihak yang berkaitan; dan (e) terma-terma pembayaran balik. [Lampiran Tamat] Setakat 1 Mac 2021 Lamp 8D-2
PASARAN UTAMA Lampiran 8E Maklumat mengenai struktur ekuiti LAMPIRAN 8E Maklumat mengenai struktur ekuiti perbadanan tersenarai, REIT atau amanah perniagaan yang perlu dikemukakan kepada Bursa apabila tawaran pengambilalihan selesai (perenggan 8.02(5)) (1) Perbadanan tersenarai Butir-butir Bilangan syer Bilangan pemegang syer Peratusan % Modal syer Ditolak: Syer Perbendaharaan Pengarah perbadanan tersenarai dan subsidiarinya Pemegang syer substansial perbadanan tersenarai (kecuali jika pemegang syer itu boleh dimasukkan sebagai "awam") Pengarah bersekutu atau pemegang syer substansial perbadanan tersenarai Pemegangan syer awam (2) REIT / amanah perniagaan Butir-butir Bilangan unit Bilangan pemegang unit Peratusan % Unit dalam edaran Ditolak: Pengarah dan pemegang syer substansial syarikat pengurusan / pengurus pemegang amanah Setakat 1 Mac 2021 Lamp 8E-1
Pemegang unit substansial REIT / amanah perniagaan (kecuali jika pemegang unit itu boleh dimasukkan sebagai "awam") Syarikat pengurusan REIT / pengurus pemegang amanah amanah perniagaan Pengarah bersekutu syarikat pengurusan / pengurus pemegang amanah atau pemegang unit substansial REIT / amanah perniagaan Pemegang unit awam Setakat 1 Mac 2021 PASARAN UTAMA Lampiran 8E Maklumat mengenai struktur ekuiti [Lampiran Tamat] Lamp 8E-2